Salcburga universitato

La Salcburga universitato (germane: Universität Salzburg kaj oficiale Paris-Lodron-Universität Salzburg; mallongigo neoficiala PLUS; latine: Universitas Salisburgensis kaj Alma Mater Paridiana) estas aŭstria universitato. Rektoro disde oktobro 2024 estas la geologo Bernhard Fügenschuh. Ĝi fondiĝis en 1622 fare de la benediktanoj suferonte neniiĝon en 1810. Refunkciigo venis en 1962 fare de la ŝtato sub la egido de ministroprezidanto Hans Lechner. Komence de la 20-a jarcento engaĝiĝis samcelen arkiepiskopo Johannes Baptist Katschthaler. La unuaj ĉiujn fakojn ofertintaj altlernejoj de la habsburgoj estis la Universitato de Vieno kaj la Universitato Alberto Ludoviko de Frajburgo. La salcburganoj ne disponas la klasikajn fakultatojn pri medicino kaj filozofio sed ekde 2022 la jenajn: katolika teologio, sciencoj juraj kaj ekonomiaj, kultursciencoj, sociologio, biologio, analitikaj-ciferecaj sciencoj. La sume 25 instruejoj troviĝas dise en tuta Salcburgo: urbokerne estas ekz. la administrado (Kapitelgasse), la teologio-fakultato kaj la universitata biblioteko. La juristoj sidas en la Malnova rezidejo; en la urbokvartalo Nonnberg la sociologoj kaj la naturscienculoj (ĉe la botanika ĝardeno je Freisaal). En 2020/21 studis Salcburge 17.961 gestudentoj kaj deĵoris 2.900 homoj. Ne tute triono de la studentaro estas fremdlanda pro la proksimeco de Salcburga ĉe la landlimo kun Germanujo. La Preĝejo Senmakula Koncipiĝo de Mario (germane: Kollegienkirche) servas ĉefe al la Salcburga universitato kaj estas baroka juvelaĵo, situante sur la placo Universitätsplatz. Ĝi estas ero de la UNESKO-mondheredaĵo urbocentra de Salcburgo. Rektoroj Eksteraj ligiloj hejmpaĝo memorganizo de la studentoj Notoj